《送太常李少卿赴史馆》
明代·章懋

圣德神功夐绝伦，纂修开局命儒臣。龙头望重三朝旧，麟笔书成一代新。

待漏鸣珂金殿晓，垂帘挥翰玉堂春。好将斧衮酬天地，扬厉光休启后人。

作者简介：（1437—1522）金华府兰溪人，字德懋，号闇然子，晚号谷滨遗老。成化二年进士。由庶吉士授编修。以谏元夕张灯被杖，贬南京大理左评事，历福建佥事。考满求致仕。家居以读书讲学为事，称“枫山先生”。弘治十六年起南京国子监祭酒。正德二年引疾归。世宗即位，进南京礼部尚书致仕。谥文懿。有《枫山语录》、《枫山集》。